Arundati Bhatta charya
సిబ్బంది క్రమబద్ధీకరణకు ఎస్‌బిఐ విఆర్‌ఎస్‌ ఆఫర్‌!
ముంబై: భారతీయ స్టేట్‌బ్యాంకులో అను బంధ బ్యాంకుల విలీనం జరిగిన తర్వాత మొత్తం 12వేల మందికిపైగా అర్హులైన స్వఛ్ఛంద పదవీ విరమణ ఉద్యోగుల్లో కేవలం 2800 మంది మాత్ర మే పదవీవిరమణకు దరఖాస్తుచేసినట్లు బ్యాంకు ప్రకటించింది. బ్యాంకు ఛైర్‌పర్సన్‌ అరుంధతీ భట్టా చార్య మాట్లాడుతూ అన్ని బ్యాంకుల విలీనం తర్వా త బ్యాంకు సిబ్బందిని క్రమబద్ధీకరించే తరుణంలో విఆర్‌ఎస్‌ను కూడా ఆహ్వానించింది. ఇప్పటివరకూ అనుబంధ బ్యాంకుల నుంచి కేవలం 2800 మంది మాత్రమే విఆర్‌ఎస్‌కు దరఖాస్తులుచేసారని ఏప్రిల్‌ వ తేదీవరకూ ఈ స్కీం అమలులో ఉంటుందని భట్టాచార్య వివరించారు.
మొత్తం 12,500 మంది వరకూ విఆర్‌ఎస్‌కు అర్హత కలిగి ఉన్నారన్నారు. విఆర్‌ఎస్‌ వంటి పథకాలకు బ్యాంకు ఒక ప్రత్యేక విధానం ఏర్పాటుచేసిందని, 55 ఏళ్లు వచ్చినా లేక ఉద్యోగంలో కనీసం 20 ఏళ్ల సర్వీసు ఉన్నా వారికి అర్హత ఉంటుందని అన్నారు. ఈరెండు కేటగిరీల్లో ఏఒక్కరు అర్హులైనా వారికి విఆర్‌ఎస్‌ వర్తింపచేస్తా మన్నారు. మొత్తం ఉద్యోగుల సంఖ్య విలీనం తర్వా త 2,70,011మందికి చేరింది. అసోసియేట్‌ బ్యాం కులు, బారతీయ మహిళా బ్యాంకులనుంచి మొత్తం 69,191 మంది ఉద్యోగులు ఎస్‌బిఐ పరిధిలోకి వచ్చారన్నారు. ఎస్‌బిఐ గ్లోబల్‌స్థాయి 50 బ్యాంకు ల్లో ఒకటిగా నిలిచిందన్నారు.
మొత్తం కస్టమర్లు 50కోట్లమందికిచేరారు. అంతేకాకుండా దేశ వ్యాప్తం గా 59 వేల ఎటిఎంలు ఉన్నాయి. 26 లక్షల కోట్ల డిపాజిట్లు, 18.50లక్షలకోట్ల అడ్వాన్సులతో బ్యాం కు నడుస్తున్నదని ఆమె పేర్కొన్నారు. 50 కోట్ల మంది కస్టమర్లతో ఆస్తిఅప్పుల పట్టీ 41 లక్షల కోట్లకు పెరిగిందన్నారు. అలాగే రానిబాకీల పరిష్కా రం కోసం బ్యాంకు ఇకపై ఎలాంటి తొందరపాటు నిర్ణయాలుండవని ఆమెఅన్నారు. నిర్వ హణ వ్యయం ఆదాచేయడానికి ప్రాధా న్యతనిస్తామన్నారు. విలీనం అయిన బ్యాంకుల నుంచి వచ్చే రానిబాకీలపరంగా కూడా ఎలాంటి ఆకస్మిక నిర్ణయాలుండవన్నారు. అలాగే విలీనం దరిమిలా బ్యాంకు 1800 శాఖలను పునః సమీక్ష చేస్తుందని కొత్తశాఖల ఏర్పాటు, సిబ్బందిలో మార్పులుచేర్పులు వంటివాటిలో కొంత ఆచితూచి వ్యవహరిస్తుందన్నారు.
అయితే నిర్వహణ వ్యయం ఆదాచేస్తామని ఛైర్‌పర్సన్‌ వెల్లడిం చారు. 200 ఏళ్లనాటి బ్యాంకు ఉద్యోగు లకు విఆర్‌ఎస్‌ను ప్రకటించి తన సిబ్బందిని క్రమబద్దీకరించుకుంటున్నది. ఎస్‌బిఐ కంటే అనుబంధ బ్యాంకులు భారీస్థాయిలో నిర ర్ధక ఆస్తులున్నప్పటికీ విలీనం తర్వాత ఎస్‌బిఐ ఎలాంటి అనుచితనిర్ణయాలు తీసు కోబోదని వివరించారు. మొత్తం అన్ని బ్యాంకుల డేటా బేస్‌ను మే 27వ తేదీనాటికి పూర్తి చేస్తామని, పునరేకీకరణ మొత్తం అయిన తర్వాత పూర్తిస్థాయిలో అనుబంధ బ్యాంకుల విలీనం జూన్‌ త్రైమాసికం నాటికి పూర్తి అయి భారతీయ స్టేట్‌బ్యాంకు ఒక్కటేగా నిలుస్తుందని అన్నారు.